CELEX: E2015J0024
Language: sl
Date: 2016-06-02 00:00:00
Title: Sodba Sodišča z dne 2. junija 2016 v zadevi E-24/15 – Walter Waller proti Liechtensteinische Invalidenversicherung (Koordinacija sistemov socialne varnosti – Člen 87(2) Uredbe (ES) št. 987/2009 – Zavezujoči učinek zdravniških ugotovitev)

2.3.2017   
            
            
               SL
            
            
               Uradni list Evropske unije
            
            
               C 66/31
            
         SODBA SODIŠČA
   z dne 2. junija 2016
   v zadevi E-24/15
   Walter Waller proti Liechtensteinische Invalidenversicherung
   (Koordinacija sistemov socialne varnosti – Člen 87(2) Uredbe (ES) št. 987/2009 – Zavezujoči učinek zdravniških ugotovitev)
   (2017/C 66/10)
   V zadevi E-24/15, Walter Waller proti Liechtensteinische Invalidenversicherung – katere predmet je ZAHTEVEK, ki ga je v skladu s členom 34 Sporazuma med državami Efte o ustanovitvi nadzornega organa in sodišča pri Sodišču vložilo knežje prizivno sodišče (Fürstliches Obergericht), o razlagi člena 87(2) Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti – je Sodišče Efte v sestavi: predsednik Carl Baudenbacher ter sodnika Per Christiansen (sodnik poročevalec) in Páll Hreinsson, 2. junija 2016 izdalo sodbo, katere izrek se glasi:
   
               1.
            
            
               Člen 87(2) Uredbe (ES) št. 987/2009 nosilcu, pristojnemu za izplačilo dajatev, preprečuje izpodbijanje zdravniških ugotovitev nosilca v kraju začasnega ali stalnega prebivališča v upravnem postopku.
            
         
               2.
            
            
               Zavezujoči učinek, naveden v členu 87(2) Uredbe (ES) št. 987/2009, se uporablja v sodnih postopkih, ki izhajajo iz upravnega postopka pred nosilcem, pristojnim za izplačilo dajatev, v položaju, kot je ta v obravnavani zadevi.